ముంబై: డొల్ల కంపెనీలపై ఎక్కుపెట్టిన చర్యలను సెబి అధికారులు సోమవారం తమ బోర్డుకు వివరించారు. దేశవ్యాప్తంగా స్టాక్మార్కెట్లో లిస్టయిన వాటితో సహా వందల సంఖ్య లో ఉన్న డొల్ల కంపెనీలపై కార్పొరేట్ వ్యవహారా మంత్రిత్వ శాఖ, సెబి కఠిన చర్యలకు సిద్ధమైన విషయం తెలిసిందే. స్టాక్ మార్కెట్లో లిస్టయిన డొల్ల కంపెనీలు, షేరు ధరలను అక్రమ పద్ధతుల్లో పెంచడం, పద్దు పుస్తకాలను తప్పుడు లెక్కలతో నింపడం వంటి చర్యలకు పాల్పడినట్టుగా సెబి ఆరోపిస్తోంది. నిర్ధిష్ట కాలపరిమితిలో డొల్ల కంపెనీలపై చర్యలు తీసుకునేందుకు వీలుగా తాము చేస్తున్న ప్రయత్నాలను సెబి అధికారులు బోర్డు ముందుంచారు. సమావేశంలో పెండింగ్లో ఉన్న కేసుల గురించి, తుది ఉత్తర్వులు జారీ అయిన కేసుల్లోనూ చర్యలు చేపట్టకపోవడం గురించి ప్రస్తావనకు వచ్చినట్టు తెలిసింది. సిబ్బంది కొరత కేసుల్లో పురోగతిని దెబ్బతీస్తున్నట్టుగా అధికారులు బోర్డుకు వివరించారు.కేసుల దర్యాప్తులో స్టాక్ ఎక్స్చేంజీలు, సీరియస్ ఫ్రాడ్ ఇన్వెస్టిగేషన్ ఆఫీస్ అధికారులు, ఆదాయం పన్ను శాఖ, ఇతర రెగ్యులేటరీ, ఎన్ఫోర్స్మెంట్ సంస్థలతో సమన్వయానికి తీసుకుంటున్న చర్యలను కూడా సెబి అధికారులు బోర్డుకు తెలిపారు. దాదాపు 300 లిస్టెడ్ కంపెనీలను డొల్ల కంపెనీలుగా సెబి గుర్తించింది. వీటిలో కొన్ని కంపెనీల షేర్లలో ట్రేడింగ్ను నిలిపివేశారు.
mumbai: dolla companylapai ekkupettina charyalanu sebi adhikaarulu somavaram tama borduku vivarinchaaru. desavyaaptamgaa stackmarketlo listayina vaatitho sahaa vandala sankhya loo unna dolla companylapai carporate vyavahara mantritva saakha, sebi kathina charyalaku siddhamaina vishayam telisinde. stack marketlo listayina dolla companylu, sheru dharalanu akrama paddhatullo penchadam, paddu pustakaalanu tappudu lekkalatho nimpadam vanti charyalaku palpadinattuga sebi aaropistondi. nirdhishta kaalaparimitilo dolla companylapai charyalu teesukunenduku veelugaa taamu chestunna prayatnaalanu sebi adhikaarulu bordu mundunchaaru. samavesamlo pendinglo unna kesula gurinchi, tudi uttarvulu jaarii ayina kesullonu charyalu chepattakapovadam gurinchi prastaavanaku vachinattu telisindi. sibbandi korata kesullo purogatini debbatiistunnattuga adhikaarulu borduku vivarinchaaru.kesula daryaaptulo stack exchengylu, seerius fraud investigation offies adhikaarulu, aadaayam pannu saakha, itara regulatory, enforsment samsthalatho samanvayaaniki teesukuntunna charyalanu kuudaa sebi adhikaarulu borduku telipaaru. daadaapu 300 listed companylanu dolla companyluga sebi gurtinchindi. veetilo konni companyla sherlalo tradingnu nilipivesaaru.